Почитувани,

9тата Меѓународна олимпијада по експериментална физика – ЕПО9 успешно се одржа на 08.05.2022 година на Институтот за Физика при Природно-Математичкиот Факултет Во Скопје.

Организирана од „Друштвото на Физичарите на Република Македонија“ и „Софискиот огранок на Унијата на физичарите на Бугарија“, на олимпијадата учество земаа 31 ученик од 6 земји од кои 24 со физичко присуство во Скопје и 7 on-line. Меѓународните учесници од Канада, Грција, Бугарија, Србија и Романија заедно со своите колеги од Македонија работеа на експерименти кои претходно им беа испратени по пошта и доставени на денот на олимпијадата.

Целта на овогодинешната олимпијада насловена „Денот на Келвин“ беше со помош на мерење на термален шум во отпорник преку запознавање со константа на Болцман да ја определат температурата на апсолутната нула.

Решавајќи низа последователни задачи со растечка тежина скоро една третина од учесниците успешно ја определија температурата на апсолутната нула во опсег -100 до -400 целзиусови степени.

Апсолутниот победник на олимпијадата, Кристијан Шишкоски ја определи вредноста на апсолутната нула како -283,50. Неговото решение на задачите е објавено на веб страната на олимпијадата (<https://sites.google.com/a/bgphysics.eu/bgphysics/deynosti/epo>)

Рангирањето на учесниците во трите категории S,M и L е следното:

***S Категорија***:

Прва награда – Теона Ана Георгиевска – МК (ООУ – Љубен Лапе – Скопје)

Втора награда – Leon Groukolias – GR

Трета награда – Мартин Трајчески – МК (ООУ – Христо Узунов- Охрид)

***М Категорија***:

Прва награда – Матеа Митревска – МК (ПСУ – Јахјра Кемал – Скопје)

Втора награда – Марио Ванчоски – МК (СОУ – Славчо Стојменски – Штип)

Трета награда – Ивона Тасеска – МК (ПСУ – Јахја Кемал – Струга)

***L категорија***:

Прва награда – Кристијан Шишкоски – МК (апсолутен шампион) (ОСУ – Св. Климент Охридски – Охрид)

Втора Награда – Давид Салонтаји – МК (СУГС – Орце Николов“ – Скопје)

и Никола Стамболич – СРБ

Трета награда – Лука Кадриќ – МК (СУГС – Орце Николов – Скопје)

и Димитар Трајков – МК (СОУ – Јане Сандански – Струмица)